Document ID: 32003R0006

Uredba Komisije (ES) št. 6/2003
z dne 30. decembra 2002
o diseminaciji statističnih podatkov o prevozu blaga po cesti
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1172/98 z dne 25. maja 1998 o statističnih poročilih v zvezi s cestnim prevozom blaga [1] ter zlasti členov 6 in 9 uredbe,
ob upoštevanju naslednjega:
(1) Statistične podatke o prevozu blaga po cesti iz Uredbe (ES) št. 1172/98 je treba izkoristiti v največji možni meri in pri tem upoštevati zaupnost posameznih zbirk podatkov.
(2) Pri diseminaciji informacij in ohranjanju obstoječe serije statističnih podatkov je treba zagotoviti primerno raven kakovosti.
(3) Državam članicam je treba dati na voljo nekatere podatke, da lahko zaključijo statistično zajetje cestnega prevoza na nacionalni ravni.
(4) Ukrepi, predvideni s to uredbo, so v skladu z mnenjem Odbora za statistični program -
SPREJELA NASLEDNJO UREDBO:
Člen 1
Posamezne zbirke podatkov, ki jih države članice pošljejo Komisiji (Eurostatu) v skladu z Uredbo (ES) št. 1172/98, se uporabijo za pripravo statističnih tabel, ki vsebujejo agregatne vrednosti, pridobljene s seštevanjem osnovnih podatkov. Komisija (Eurostat) diseminira tako nastale statistične tabele v skladu z določbami iz členov 2 in 3.
Člen 2
Diseminacija se dovoli za statistične tabele, naštete v Prilogi.
Člen 3
1. Diseminacija tabel uporabnikom, ki niso nacionalni organi držav članic, velja pod pogojem, da vsaka vrednost temelji na najmanj 10 evidencah o vozilih, odvisno od spremenljivk iz tabel. Če vrednost temelji na evidencah o manj kakor 10 vozilih, se agregira z drugimi vrednostmi ali nadomesti z ustreznim simbolom. To pravilo ne velja za tabele iz točke A Priloge.
2. Tabele, ki vključujejo skupne vrednosti, ki temeljijo na manj kakor 10 evidencah o vozilih, se lahko pošljejo nacionalnim organom držav članic, pristojnim za prevozne statistike Skupnosti , če nacionalni organi priznavajo pogoj iz odstavka 1 pri vseh tabelah, ki jih diseminirajo drugim uporabnikom.
Člen 4
Ta uredba začne veljati dvajseti dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 30. decembra 2002

Labels: 12
8
15
19